
EVELYN WEVER-CROES 





Prome Minister Evelyn Wever-Croes: 
Acuerdo Aruba y Hulanda pa di dos kwartal 


ARUBA TA DEN CUMPLIMENTO 


E di dos Agenda di Ehecucion a keda aproba entre Hulanda y Aruba 





Dialuna dia 29 di maart 2021, Aruba y Hulanda a acorda e 
contenido di e di dos Agenda di Ehecucion relaciona cu e 
trayecto di Landspakket di Aruba. Esaki a tuma luga durante 
un reunion cu Secterario di Estado Raymond Knops y Minister- 
President di Aruba Sra. Evelyn Wever-Croes como tambe 
profesionalnan di ambos pais. 


No obstante е intensidad di е trabounan, pais Aruba ta 
cumpliendo den gran forma cu e condicionnan stipula pa asina 
por ricibi sosten di likides. Un aspecto cu a keda confirma 
den carta di Secretario di Estado Raymond Knops, dirigi na 
Presidente di Parlamento Hulandes (Tweede Kamer der 
Staten-Generaal), riba 26 di maart 2021. 


Manera a keda acorda na november 2020, cada kwartaal crea 
un Agenda di Ehecucion cu ta sigui e agenda di ehecucion 
anterior den forma coherente y cronologico. 

Despues di un periodo di introduccion, e di dos Agenda di 
Ehecucion ta consisti di trabounan mas intenso y concreto. 











E di dos Agenda di Ehecucion tambe ta simbolisa inicio di 
proceso di consulta cu diferente partner clave, diferente gremio 
den nos comunidad. 

Durante un reunion publico den Parlamento di Aruba Gobierno 
lo duna mas splicacion tocante e di dos Agenda di Ehecucion. 
Y pronto lo tin e prome consulta cu gremionan, cual lo tuma 
luga di forma virtual. 


E Agenda di Ehecucion ta un documento cu lo wordo adapta 
continuamente. Esaki lo tuma luga den colaboracion estrecho 
entre paisnan. 


Pais Aruba ta riba bon caminda y cu respet, madures y 
dedicacion, hunto nos lo recupera nos pais. 

Minister Xiomara Maduro ta informa: 


FITCH TA CAMBIA RATING DI ARUBA FOR 
DI NEGATIVO PA STABIL 


Aruba su economia ta demostrando su resiliencia 








compania di rating FITCH a cambia e perspectiva di Aruba 
di BB-negativo pa BB-stabil. Algun siman atras Standard & 
Poor's tambe a adapta e rating di BBB-negativo pa BBB-stabil. 
Gobierno di Aruba ta sumamente satisfecho cu e resultadonan 
aki, pasobra ambos compania di rating ta confirma cu apesar 
di e golpinan severo riba economia mundial den e prome afia di 
COVID, e economia di Aruba a sa di wanta e impacto enorme 
di COVID. Aruba su economia a demostra su resiliencia y nos 
tin un fundeshi fuerte riba cual por sigui traha pa recupera di e 
sla economico cu COVID ta trece cune. 


REACION RAPIDO Y ACUERDO CU HULANDA A YUDA 
ARUBA 

Un afia pasa Fitch a downgrade Aruba su rating cu dos notch 
(BBB- a bira BB) y a pone un expectativa negativo pa nos 
Pais, debi na e hecho cu Aruba ta depende grandemente di 
turismo y cu ta hustamente turismo ta locual mudialmente lo 
sinti e efecto negativo di e medidanan pa frena e pandemia. 
Den su rapport FITCH ta mustra cu den e prome afia di COVID 


e Gobierno di Aruba a reaciona rapido, eficiente y a traha 
den forma pragmatico hunto cu Reino Hulandes pa yega na 
areglonan di cooperacion cu a sostene Aruba su economia. 
Esakinan a duna resultado cu FITCH ta reconoce y e hecho cu 
Aruba ta bay sigui ricibi e sosten di Hulanda, ta duna FITCH 
e confiansa pa haci cambio na Aruba su rating di negativo pa 
stabil. 


UN NOTICIA POSITIVO PA ARUBA 

E cambio di rating aki di FITCH ta un noticia importante pa 
Aruba. E ta significa cu inversionistanan internacional у local 
por ta trankilo cu Aruba apesar di e sla di COVID na nos 
economia ta keda un Pais sigur y factibel pa inversion. Gobierno 
tambe ta beneficia di un bon rating, ya cu un bon rating ta yuda 
controla e tasa di interes riba e debe nacional. Si e tasa bay 
for di man e gastonan di Gobierno ta subi automaticamente. 
Pa e motibo aki durante e afia cu a pasa Gobierno a atende 
cu tur inversionista y tur rating agencies na un forma pro- 
activo y transparente brindando na tur momento informacion 
pa nan ta na altura di locual ta pasando y e plannan cu Aruba 
a bin ta desaroya. Minister Xiomara Maduro ta gradici FITCH 
ratings, Departamento di Finansa y tur persona y instancia cu 
a colabora pa haci e evaluacion uno postivo pa Aruba. 





FitchRatings 

Minister di Cultura Xiomara Maduro riba Arubadag 2021: 

Siman pasa a tuma luga evento Arubadag 2021, cual ta un 
evento importante pa nos aki na Aruba keda den contacto cu 
Arubianonan biba na Hulanda. Pa Minister Xiomara Maduro 
tabata un placer pa trece su mensahe durante e evento aki, 
e dia cu nos Arubianonan na Hulanda ta celebra nos Dia 
Nacional, Dia di Himno y Bandera. E biaha aki na un manera 
diferente, den forma virtual nos por ta mas cerca di otro tanto 
na Aruba, Hulanda y mundo henter. Ta un dia importante 
pasobra ta 45 afia cu nos ta celebra cu nos tin nos simbolonan 
nacional, locual ta trece nos hunto cu otro y pone nos sinti nos 
mes Arubiano den mente y curazon. 


Arubadag 2021 ta un momento pa para keto, pasobra 45 ańa 
pasa na momento cu nos Himno a wordo toca pa prome biaha 
y nos Bandera a bay laira pa prome biaha den Wilhelmina 
Stadion, nos por a mira cu na Hulanda tambe tabata tin 
movecion bao di liderazgo di Sra. Rosina “Dechi” Langedijk 
Thijssen cu a organisa pa Arubianonan bini hunto pa papia 








di e lucha pa Aruba su Status Aparte. E tempo ey tambe a 
reuni un multitud di Arubianonan na Schiphol pa ricibi nos 
Libertador G.F. Betico Croes na su yegada na Hulanda. Aki ta 
unda pa prome biaha e palabra Arubadag a resona. Cu tempo 
Arubadag a bira un plataforma importante pa Arubianonan y 
tur cu tin Aruba den mente y curason, pa topa otro pa comparti 
den e esfera di cordialidad cu ta nos grandesa cu semper nos 
Himno ta corda nos di dj'e. 


Minister di Cultura Xiomara Maduro ta gradici Minister 
Plenipotenciario Guilfred Besaril y e comision organisador di 
Arubadag 2021 cu a haci posibel cu mey mey di un pandemia 
tog nos por a celebra, comparti y sinti e calor di Aruba te na 
Hulanda. E mandatario ta aplaudi tambe e actividad di Happy 
2 Give Back durante di Arubadag 2021 y ta gradici tur cu ta 
corda riba esnan cu mester di un yudansa na e momentonan 
aki. Masha pabien cu un bunita celebracion di Arubadag 2021. 

RITA WERLEMAN A CONMEMORA 25 
ANIVERSARIO DI SERVICIO PA PAIS ARUBA 


Dia 11 di maart ultimo a conmemora 25 aniversario di servicio 
pa Pais Aruba di sra Rita Werleman. Minister Xiomara Maduro 
a gradici sra. Rita Werleman pa su dedicacion y servicio na 
Pais Aruba y a entrega na su persona un aprecio. Tabata 



















un rato ameno den compania di Rita su ruman y Director 
di Departamento di Finansa cu tambe a hiba palabra pa 
gradici Rita pa su trabou na beneficio di comunidad. Sra. 
Rita Werleman a splica riba su experencia y trayectoria como 
funcionario publico. Masha pabien! 

Continuacion RITA WERLEMAN A CONMEMORA 25 ANIVERSARIO.... 

ARUBA A SURPASA 40.500 PERSONA 
REGISTRA PA VACUNA Y MAS DI 22.500 
PERSONA YA VACUNA 


Crisis Team ta informa cu e campafia di vacunacion ta bayendo 
hopi bon y e cantidad di persona cu a registra pa vacuna y 
di esnan ya vacuna ta subiendo. Durante di e dia di ayera a 
surpasa e cantidad di 40 mil persona registra pa vacuna cual 
ta representa alrededor di un tercera parti di nos poblacion. 
No ta falta hopi cu nos lo por ta yegando e mita di e poblacion 
cu lo ta registra pa haya vacuna. E cantidad di personanan 
vacuna tambe ta subiendo cada dia na Aruba. Ayera a surpasa 
е candidad di 22.500 persona vacuna у mas di 10.946 cu ya a 
ricibi e di dos vacuna. 





Na Aruba te cu awe pues tin mas di 33.493 dosis di vacuna cu 
a keda aplica entre tur esnan cu a ricibi e vacuna. Cada dia 
ta vacunando alrededor di 1000 persona pa dia y actualmente 
tin un team special di diferente departamento di Gobierno ta 
trahando riba e logistica pa aumenta e cantidad di vacunacion 
pa dia aun mas y ta spera cu por aumenta e capacidad di 
vacunacion pa otro siman entre 2000 pa 3000 pa dia. Di e 
forma aki Aruba ta riba caminda di su recuperacion. 





Na esnan cu ainda no a registra, no warda mas. Registra via 
www.dvg.aw of www.arubacovid19.org of via Aruba Health App 
y e siman aki ainda por registra na MFA. 





WE 


PERSONA VACUNA 


22,547 


Te cu 6 di April pa 7:30pm: 











PERSONA REGISTRA | CUE PROME DOSIS CUTUR DOS DOSIS | TOTAL VACUNA APLICA; 


40,194 | 11,601 | 10,946 | 33,493 





Ami TAMBE 

Departamento di Salud Publico: 


UPDATE 7 DI APRIL 2021 


Segun resumen di awe 45 persona a recupera, a registra un total di 73 caso nobo di Covid-19, di cual 6 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 803 test. ‘Postivity rate’ entre nos residentenan ta 32%. 


Casonan activo pa awe ta 572, cantidad di fayecido relaciona cu Covid-19 a aumenta na 92. Condolencia y forsa na 
famianan di e fayecido. 


Hospital ta informa cu tin un total di 32 persona interna di cual 14 ta den Cuido Intensivo y 18 riba unidad general di 
covid. 





We ARUBA COVID-19 









7/4/2021 RESIDENTE NO-RESIDENTE 





Casonan Nobo 73 | 67 6 
Activo 572 509 63 
Recupera 9170 8547 623 
Positivo 9834 9144 685 

Negativo 121858 = È 





Getest 132152 - à 


Morto 92 91 1 

